Demà dissabte, aromes de cabaret i swing en el Polisònic amb l'actuació de Limbotheque
02 agost 2019

## Demà dissabte, aromes de cabaret i swing en el Polisònic amb l'actuació de Limbotheque02 agost 2019Última actualització: 14 juliol 2025

![](../gestion/img/Limbotheque-foto-1.jpg)  
  

Demà dissabte, al jardí de la Casa de Cultura de Gandia, tindrà lloc una nova actuació en el **Festival Polisònic**, aquesta vegada a càrrec del grup **Limbotheque**.   

Limbotheque s’ha convertit, en poc de temps, en una de les bandes més creatives i singulars de l’escena musical estatal. El seu repertori pot anar del _pop_ al _jazz_, passant pel _swing_ més divertit, _country_, _chanson_ francesa amb aroma de cabaret, sons gitanos d’Europa de l’Est i, fins i tot, amb un lleuger passeig pel _soul_. Tot això, per a donar una barreja d’estils impossible, que aconsegueixen cristal·litzar molt bé junt a la veu de Carol Mendoza, la qual interpreta cançons en diverses llengües europees per a tractar de trencar fronteres i amb una tendència natural a sonar _vintage_ i optimista.

L’actuació de Limbotheque està prevista per a les 22.30 horers i les entrades poden adquirir-se a la Casa de Cultura i a www.instanticket.es, al preu de 6 euros.